Estat de la qüestió després de 1997-2003 | Excavacions romanes a Iulia Libica – Llívia\nLa cronologia dels materials procedents de la Fase 1 de l’edifici de la zona A i de la zona B de Les Colomines era la mateixa que la de totes les excavacions anteriors fetes a Llívia, i també quant a l’Hort de la Rectoria i Cal Barrier. La principal interpretació que es podia fer era que tots aquests jaciments formaven part del mateix nucli urbà de Iulia Libica, citat a les fonts, ubicat al peu del Puig del Castell i ocupant actualment el subsòl de la part més antiga de Llívia, i que aquest centre es trobà en ple funcionament entre el darrer terç del segle I a.C. i finals del segle I o inicis del segle II d.C. La descoberta del jaciment de Cal Barrier, força allunyat dels anteriors, feia que ens plantegéssim l’existència de barris residencials separats del centre.\nLes troballes de materials dispersos d’època preromana tant a la part baixa del Puig del Castell (a Les Colomines i Cal Doctor), com al vessant (Les Feixes de La Colomina), i a la part alta del Puig, havien arribat a fer suposar l’existència d’un nucli ceretà a l’indret. Entre aquests materials destacava la localització d’un fragment de ceràmica àtica Lamb 42 al costat de materials alt-imperials al jaciment del Camí Ral. Quant a estructures, d’aquest moment només es van documentar uns possibles fons de cabana a Cal Doctor (Padró, 2000). Però l’absència d’estructures clares d’origen preromà, i la presència de material ceràmic de tradició ceretana als contextos estratigràfics fiables on predomina la ceràmica romana d’època altimperial no permetia, de moment, afirmar l’existència d’un nucli indígena a la part baixa de Llívia abans de l’arribada dels romans.\nLa datació dels primers materials romans trobats al conjunt de jaciments de Llívia semblava anar en la direcció d’atribuïr les primeres estructures de caràcter urbà a l’època augustea, tot i que es podria haver donat una primera freqüentació poc després de les Guerres Civils, quan aquestes àrees pirinenques van tenir la seva importància estratègica.\nLa intervenció d’August per articular els Pirineus pogué incloure els ceretans: la promoció a ciutats llatines d’algunes comunitats nord-pirinenques per part d’August es podria relacionar amb el ius latii dels ceretans, en l’epítet de Iuliani que Plini atorga als ceretans (Plini N.H., 3), i en el propi epítet Iulia de la ciutat. En aquest sentit, dins el context pirinenc o prepirinenc, són nombroses les fundacions urbanes (com Auso o Lugdunum Convenarum) que presenten nivells augustians importants, i que com a Iulia Libica, són els primers que documenten el caire urbà del nucli. Alguns centres, inicialment stipendiarii, presenten en època d’August una important fase de reformes que inclou, en el cas de Labitolosa, un primer forum.\nLes Colomines A i B\nEl període augustià i la primera meitat del segle I d.C. era, de fet, el moment més ben documentat a Llívia, amb el Camí Ral, el Carrer dels Forns, i l’aparició de materials importants d’aquesta cronologia a l’Hort de la Falona. Del mateix període era la domus de l’Hort de la Rectoria, mentre Cal Barrier també es trobava funcionant en aquest moment. La tipologia d’estructures i materials ens permetia parlar d’una intervenció forana en el que semblava un clar procés de fundació urbana, però en cap cas d’un establiment colonial a partir d’un centre preexistent, com havia afirmat J. Padró (Padró, 2000). En les característiques constructives del probable edifici públic de la zona A s’endevinava un clar exemple d’urbanisme ex novo i arrel itàlica, així com en el paper dels elements domèstics de la zona B de Les Colomines\nA la segona meitat del segle I i els inicis del segle II d.C., en el període Flavi, havíem documentat com el possible recinte públic semblava continuar sense canvis fins a inicis o mitjans del segle II d.C. Aquest moment coincidia amb la Fase 3 de la zona B, amb algunes reformes de caire estructural sobre la planta ja existent. Poc després aquest espai entrà en declivi, i ja al llarg del segle II d.C. es documenten nivells residuals d’ocupació puntual.\nTSH Drag. 27 d’Hort de la Rectoria\nEls diversos jaciments de Llívia mostraven com poc després del període de més auge de la ciutat s’abandonen importants sectors, com la domus de l’Hort de la Rectoria, desocupada entre finals del segle I i inicis de segle II d.C. A l’Hort de la Falona, els materials localitzats ja no incloïen peces posteriors al tercer quart del segle I d.C., i el mateix passava a Cal Doctor. Tampoc al sector del Cami Ral hi havia evidències del segle II d.C. Es tracta d’un fenomen de crisi de l’urbs política i administrativa, que tanmateix manté encara centres de caràcter públic destacables. En aquest sentit, la menció de Iulia Libica a Ptolomeu (Geogr. 2, 6, 68), indica que al segle II d.C. aquest nucli encara conservava el seu paper de civitas, però potser ja no mantindria un veritable caire urbà (Olesti et alii, en prensa).\nAquesta pervivència es refermava, al possible edific públic, amb materials associats de cronologia des de la segona meitat del segle II d.C. fins mitjans del segle III d.C. Al Carrer dels Forns també hi havia materials d’aquesta època en un sector reduït del jaciment (Padró, 2000), el que ens portava a pensar en una evolució similar entre la Fase 2 de la zona A de Les Colomines i la darrera Fase del Carrer dels Forns. A part d’això, no semblava que la ciutat funcionés en el seu conjunt, fenomen vinculat a la crisi del segle III d.C., que podria reflectir el final d’algunes urbs com a centres articuladors del territori. En aquest sentit, era interessant comparar aquest fet amb l’evolució d’alguns centres de la Narbonesa, que mostren vers mitjans del segle III d.C. abandonaments d’espais públics i reformes, que semblen indicar un canvi de model urbà i administratiu (Fiches, 1996; Christol, 1996). També és el cas de Labitolosa (Magallón et alii, 2003).\nA partir del segle V d.C., i en relació als canvis estructurals ocorreguts dins l’espai de la zona A de les Colomines, vam interpretar que el tipus d’ocupació potser seria la d’un centre de poblament secundari, probablement vinculat a un possible castellum tardoromà existent dalt del Puig. Podríem considerar Llívia com un dels burgi que es mencionen en les fonts tardoromanes com a petits indrets fortificats vinculats a l’establiment de tropes militars que defensaven els passos pirinencs.


FGC modifica els seus horaris després del parèntesi estival - Societat - Rubí TV\nFGC modifica els seus horaris després del parèntesi estival\nLa companyia actualitza les seves tarifes com a conseqüència de l'augment de l'IVA\nFerrocarrils de la Generalitat de Catalunya (FGC) ha deixat enrere aquest dilluns els horaris d'estiu, que durant aquest mes d'agost han causat la reducció de la freqüència dels trens a tota la xarxa. El servei habitual, però, no es recuperarà totalment fins el proper dimecres 12, quan entrin en vigor els horaris de període lectiu. Així doncs, durant els propers dies els trens de FGC passaran per l'estació de Rubí cada 15 minuts en direcció a Terrassa i a Barcelona, excepte en hora punta, quan hi ha un reforç del servei. Els usuaris poden consultar tots els horaris d'aquests dies a les estacions d'FGC, trucant al telèfon 93.205.15.15 o consultant el web de la companyia.\nD'altra banda, FGC ha posat al dia les seves tarifes a causa de l'augment de l'IVA. La T-10 de 2 zones és 35 cèntims més cara (18,75 euros), i la d'1 zona, 25 cèntims més que fins ara (9,25 euros). El preu del bitllet senzill es manté en 2 euros per 1 zona i en 2,70 per 2 zones.\nEtiquetes: FGC, Ferrocarrils de la Generalitat, horaris, tarifes


El PP recorda al tripartit la necessitat d’adequar l’entorn de Villa Fátima per a evitar incendis i proliferació de plagues – Noticies en Valencià de València Castelló i Alacant\n20 noviembre, 2017 20 noviembre, 2017 vlcseo 375 Views 0 Comments\nAl setembre, Solá (PP) va demanar millorar parcel•les annexes a centres educatius. A l’octubre es van registrar incendis i hui segueixen sense actuar malgrat les demandes\nBorriana, 20 de novembre de 2017: El Grup Municipal del Partit Popular a Borriana ha tornat a reclamar al tripartit que governa la ciutat la necessitat d’adequar l’entorn dels centres educatius. La reclamació es produeix després d’haver comprovat que parcel•les pendents de desenvolupament, com l’annexes al col•legi Vila Fátima, segueixen pendents de neteja i l’abandó i insalubritat són notables.\nEl PP ja va posar en coneixement del tripartit aquesta situació el setembre passat. L’inici de curs es va produir sense que el PSPV activara les mesures oportunes per a condicionar l’entorn dels centres educatius. Circumstància aquesta que va ser posada en coneixement del tripartit sense que s’actuara. “De fet”, ha recordat Carlos Solá, regidor del PP en l’Ajuntament de Borriana, “en el mes d’octubre es van registrar incendis en aquests solars annexos que, afortunadament, no van generar més dany que la pròpia crema de restolls”.\nDes del PP han tornat a reivindicar la necessitat d’intervenir. “Les temperatures han baixat, però segueixen sent puntualment altes, i aquesta situació pot derivar en nous incendis en aquells sectors pròxims a centres educatius on segueix existint un grau d’insalubritat considerable”.\nÉs el cas del col•legi Vila Fátima. “Al costat d’aquest centre educatiu segueixen havent-hi solars pendents de desenvolupament i seria convenient actuar per a evitar tant la proliferació de plagues, com l’abandó, com la possible afecció d’aquestes parcel•les per incendis”. Des del Grup Municipal del Partit Popular “reivindiquem la necessitat de mantenir un control i vigilància sobre totes les parcel•les, per a evitar l’abandó, però especialment aquelles que estan annexes als centres educatius, ja que els perills es multipliquen per la presència d’un major nombre de persones”, ha declarat Solá.\n← Zulima Pérez: ‘L’avantprojecte de llei de l’activitat Lobby fomenta la transparència en la relació dels grups d’interés amb les polítiques públiques’\nPuig rep les falleres majors de València 2018 →\n"L'avantprojecte de la llei de l'activitat lobby fomenta la transparència en la relació dels grups d'interés amb l'adopció de les


LA NOSTRA ESCOLA | Escola Bogatell\nEl Bogatell era també el nom d’un torrent que naixia al Guinardó i que alimentava la Llacuna del Poblenou, després de creuar part del Camp de l’Arpa i del Clot. Fa més de 700 anys aquesta zona era una terra d’aiguamolls amb aus i insectes. De mica en mica les maresmes es van anar assecant degut a la pràctica de l’agricultura i a l’aprofitament industrial de l’aigua.\nFa 250 anys, amb el creixement de la ciutat de Barcelona, els fabricants van començar a edificar naus industrials. Per evitar inundacions es van canalitzar i conduir les rieres cap a la llacuna formada pel Bogatell. Posteriorment es va acabar canalitzant fins al mar.\nL’any 1980 s’ocupa l’actual escola construïda als terrenys de l’antiga Estació Receptora de la Llet. A l’any 1984 es construeix l’edifici de pàrvuls amb quatre aules i 10 anys més tard es l’edifici s’amplia amb dues aules més.\nCol·laborem amb l'entorn\nEscola Bogatell | https://agora.xtec.cat/escolabogatell


El Consell Insular continua amb el Pla +TIC i oferirà nous cursos al 2016\nEl Consell Insular de Menorca, des de les àrees d'Ocupació i Innovació, i la Conselleria d'Innovació, Recerca i Turisme del Govern Balear han acordat continuar durant el 2016 amb la programació de cursos del Pla +TIC per tal de potenciar l'accessibilitat de les petites i mitjanes empreses a les noves tecnologies i fomentar la innovació en el teixit empresarial de Menorca. D'aquesta manera, segons la vicepresidenta primera i consellera de Projecció Econòmica, Susana Mora, “es manté la col·laboració entre ambdues institucions per tal d'oferir accions formatives gratuïtes adreçades a prioritàriament a petites empreses, microempreses i autònoms en àmbits tan interessants i estratègics com la innovació i les noves tecnologies”.\nPer al mes de gener el Consell Insular ha programat el curs 'Comunicació gràfica per al teu negoci', amb una durada de 15h i que es durà a terme a Ciutadella els dies 19, 21, 26, 28 de gener i 2 de febrer. Les inscripcions es poden sol·licitar a través del web www.formaciotic.cime.es.\n“La Innovació i les Noves Tecnologies tenen un paper molt important a jugar en el desenvolupament socioeconòmic de Menorca, per això des de la conselleria apostem per la dinamització i foment de la innovació i la implantació i ús de les noves tecnologies a l'illa. L'impuls de la formació en aquests àmbits és una de les millors eines per aconseguir-lo i així ho farem juntament amb altres accions”, afirma la consellera.\nCom a novetat, en la nova programació s’inclouran també algunes accions formatives en l’àmbit de la gestió empresarial i la innovació, per ajudar les petites empreses a millorar la seva productivitat i competitivitat. Així, per al mes de febrer està previst organitzar formació sobre la xarxa social Instagram i un taller d’innovació empresarial.\nPer altra banda, la Fundació Bit col·laborarà amb el Consell Insular en l’estudi de l'ús i el grau d'implantació de les TIC a les empreses de Menorca i en la valoració de necessitats formatives en relació a la gestió dels petits negocis.\nPer estar informats de les noves activitats i aprofitar altres informacions es pot seguir l'actualitat del Pla +TIC a les xarxes socials Facebook i Twitter.\nEnllaços relacionats (per la nota al web www.cime.es):


Preus des de 469,0€\nGaudeix i escapa't 8 dies a Madeira\n- 7 nits d'estada a l'hotel que vostès desitgin en el règim seleccionat\n- Avió Barcelona - Lisboa - Funchal - Lisboa - Barcelona en classe Turista\n- Trasllats aeroport - hotel - aeroport en servei regular\n- Assegurança turístic bàsic\n- Taxes d'aeroport i carburant (180€ nets)\nSuplement Classe K - 20€/trajecte\nMadeira no és una destinació de platja, és molt més. Amb això volem dir que hi ha les platges, però aquestes no són el principal atractiu. N'hi ha de sorra blanca importada a Calheta i Machico; negra a São Vicente i Prainha a la Península de São Lourenço. I moltes altres platges de pedra on és perfectament possible i desitjable banyar-se (a Funchal n'hi ha diverses), sense comptar les piscines naturals condicionades a Porto Moniz i Seixal.\nPer tant, hi ha molta platja a Madeira, però no són les immenses platges de sorra blanca del Carib o del sud d'Europa. No obstant això, Madeira no defrauda i, com hem dit, els addictes al sol només han d'agafar el ferry i en dues hores i mitja estaran a Porto Sant amb quilòmetres de platges on perdre's.


Esports Patinatge Dilluns 15 de juliol del 2019\nEl Club Patí l’Aldea ha aconseguit aquest dissabte l’or en el Mundial de patinatge artístic de grups de xous petits.\nEsports Patinatge Dijous 11 de juliol del 2019\nHo farà aquest dissabte en el marc dels World Roller Games que es disputen aquests dies a Barcelona. L’objectiu de l’equip és quedar en primera posició després d’embutxacar-se ja el campionat Territorial, Català i Espanyol i quedar en tercer lloc als Europeus.\nEsports Patinatge Dijous 21 de febrer del 2019\nEn concret, ho ha fet en la categoria Grups de Xou Petits al Pavelló Municipal Olímpic de Reus. D’aquesta manera, el club tarragoní ha revalidat el certamen que ja es va emportar l’any passat.\nEsports Patinatge Dimecres 19 de desembre del 2018\nEl Club Patinatge Artístic organitza aquest dissabte el tradicional Festival de Nadal\nHi participaran totes les integrants de l’entitat esportiva arenyenca i girarà entorn la pel·lícula de Disney ‘La Bella i la Bèstia’.\nEsports Patinatge Dimecres 3 de gener del 2018\nAnna Benet deixa la seva carrera com a patinadora del Club Patinatge Artístic d'Arenys de Mar\nL'arenyenca diu que vol centrar-se només en la seva faceta com a entrenadora i que ha pres la decisió per motius personals, sobretot per la falta d'hores per poder combinar les dues tasques que feia fins ara.\nEsports Patinatge Dimarts 19 de desembre del 2017\nÈxit del Festival de Nadal del Club Patinatge Artístic d’Arenys de Mar\nLes integrants de l’entitat, des de les més petites a les més grans, van preparar un espectacle basat en el Cirque du Soleil on van mostrar el seu nivell i la seva tècnica.


Story Cubes: el joc per inventar històries (+4) - YouMeKids\nHomeA casa amb nensStory Cubes: el joc per inventar històries (+4)\n01/05/2016 Barbara Vastenavond A casa amb nens 1\nUs agraden els reptes? Serieu capaços de crear un conte o una història a partir de dibuixos?\nI si creieu que heu esgotat la inspiració, encara teniu diferents extensions per tal que aquest joc creatiu no tingui fi. Hi ha daus de viatges, encanteris, por, prehistòria, esports i fins i tot de l’espai galàctic!\nUs agradarà si sou grans inventors d’històries i voleu posar a prova la vostra capacitat d’improvisar. A més, és un joc senzill i portàtil per mantenir els nens entretinguts en qualsevol lloc i moment.\nRory’s Story Cubes clàssic\nMarca: CreativityHub /Asmodee


InterContinental Presidente Merida Mérida Mèxic - Ofertes d'hotels amb els MILLORS DESCOMPTES EN LÍNIA\nAvda Colon 500 Centro, Mérida Centre, Mérida, Mèxic - Molt bona ubicació - Veure al mapa\nMés informació sobre InterContinental Presidente Merida\nSi el que està buscant és per un hotel ben situat a Mérida, no busqui més enllà de Intercontinental Presidente Merida Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Montejo Bazar, Mar Be Emporio de la India, Paseo de Montejo.\nAmb una oferta de serveis hotelers superior i ampla gama d'entreteniment, Intercontinental Presidente Merida Hotel és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara televisió de pantalla plana, connexió sense fils a internet (cortesia), banyera hidromassatge, aire condicionat, escriptori per satisfer els clients més exigents. Les instal.lacions d'oci de l'hotel, que inclouen centre esportiu, piscina exterior estan dissenyades per escapar i relaxar-se. Gaudeixi d'incomparable serveis i d'una localització de prestigi a Intercontinental Presidente Merida Hotel.


SANITAT, URBANISME I HABITATGE CENTREN EL 6È DIA DE CAMPANYA – Pirineus TV\nSANITAT, URBANISME I HABITATGE CENTREN EL 6È DIA DE CAMPANYA\nSisè dia de campanya per als principals partits que concorren a les eleccions municipals a la Seu d’Urgell. Junts per la Seu ha centrat l’atenció en la mobilitat, l’aparcament i el transport. Volen implantar més zones 30 per tal de reduir la velocitat dels vehicles i pacificar la ciutat o fer que les vies de doble direcció com l’avinguda Salòria i el Passeig del Parc passin a ser de sentit únic, la primera de baixada i el segon de pujada. Això permetria guanyar places d’aparcament i ampliar voreres per fer-hi carrils bici i itineraris escolars. També volen millorar la seguretat de diversos passos de vianants, entre ells els de la travessia de la N260, o fomentar el lloguer de bicicletes i crear aparcaments segurs per a aquests vehicles. En relació a l’aparcament, volen crear noves bosses a les entrades de la ciutat i plantegen assumir la gestió de la zona blava des de l’Ajuntament quan l’any que ve acabi la consessió privada.\nDes de Compromís per la Seu, mentrestant, han abordat aquest dimecres la qüestió de l’habitatge. Han proposat destinar els 65 pisos tancats i propietat dels bancs a lloguer social per a joves i famílies amb preus d’entre 150 i 200 euros al mes. També volen comprar i rehabiliar pisos en mal estat del centre històric per a lloguer social. A més, han denunciat que l’equip de govern del PDeCAT no ha fet res en matèria d’habitatge i han criticat la gestió que es va fer amb l’Horta del Valira, on consideren que l’Ajuntament va voler especular.\nEsquerra, per la seva banda, ha dedicat aquest sisè dia de campanya a parlar de sanitat. Han destacat la voluntat de crear una Taula Municipal de Salut per promoure els hàbits saludables, així com d’utilitzar l’aeroport com a base d’un helicòpter del SEM. També volen promoure ajudes econòmiques a les persones que no es puguin pagar els desplaçaments per fer-se proves a altres ciutats. A més, tenen diverses propostes per a les instal·lacions de l’actual CAP, quan el servei es traslladi.\nQui també ha parlat de sanitat ha estat la candidatura de La Seu en Comú. Volen potenciar el servei d’Urgències i que totes les especialitats de l’hospital funcionin a ple rendiment.\nA més, també proposen crear un Consell de Salut Ciutadà, amb presència de la gent gran, de les associacions sanitàries, els professionals i l’administració. L’objectiu és detectar problemàtiques en l’àmbit de la salut que ara passen desapercebudes i poder-hi actuar.\nParlen al vídeo: JOAN GURRERA, NÚMERO 3 DE JUNTS PER LA SEU - JORDI FÀBREGA, ALCALDABLE DE JUNTS PER LA SEU - ÒSCAR ORDEIG, ALCALDABLE DE COMPROMÍS PER LA SEU - MARIAN LAMOLLA, NÚMERO 2 D’ESQUERRA A LA SEU - FRANCESC VIAPLANA, ALCALDABLE D’ESQUERRA A LA SEU - NEUS ALBANELL, NÚMERO 4 DE LA SEU EN COMÚ - ENRIC RIU, ALCALDABLE DE LA SEU EN COMÚ


L'arbre de la vida | Catalunya Religió\nPer Jordi López Camps. Gio, 29/09/2011\nHi ha pel·lícules que provoquen tant entusiasme com decepció, aquesta es una d'elles. Hi ha algunes persones que se'n van abans que acabi la projecció, com alguns espectadors aplaudeixen a l'acabar. També hi ha títols de pel·lícula que descriuen amb precisió el discurs narratiu del guió, aquest és el cas d'aquest film. Crec haver vist una pel·lícula densa, però plena de reflexions profundes, situades entre la filosofia i la teologia, i d'una descripció de la capacitat destructiva d'una família ordenada, polida i complidora dels preceptes dominicals. És una meravella de pel·lícula, un poema visual i un relat emotiu.\nEl director, Terence Malick, comença la pel·lícula amb una llarga cita de Job extreta del capítol 38 versets 4-7. “On eres tu quan jo posava els fonaments de la terra? Explica-m'ho, tu que ho saps tot! ¿Saps qui tirava el cordill i fixava els límits del món? ¿Saps on s'assenten els pilars de la terra? ¿Saps qui va posar la seva pedra principal mentre els estels del matí cantaven i cridava d'entusiasme tot l'estol dels fills de Déu? “. Tota la pel·lícula és una resposta a aquestes preguntes. A més, el director, intenta abordar també el mal del món des de la perspectiva del creient a partir de la descripció d’una família americana típica que mostra una estricta observança de Déu. Però, malgrat aquesta fidelitat, Déu esdevé a voltes absents i desagraït amb aquesta família que viu en el seu temor. Però aquesta família patriarcal perfecte té un gran defecte: el pare no estima. Infon temor a Deu i a ell, és destructiu i terriblement cruel, tot i que està protegit per una formalitat excelsa. El pare destructiu no té pietat. Valor que el director expressa de forma magistral amb la metàfora de la relació que tenen dos dinosaures en la llera d'un riu. “L’arbre de la vida” és una pel·lícula per veure amb actitud contemplativa perquè està amarada d’espiritualitat.\nDéu està present en moltes de les seqüències perquè el director critica la massa sovint absència de Deu. La proposta de Terence Malick és que cal viure la vida combinant la bondat i la bellesa del que ens envolta. Aquesta bellesa ens remet a la gràcia de Déu. L’arbre de la vida és també l’arbre de la saviesa, però aquesta pot ser destructiva i allunyar als humans de la seva relació amb la creació i el seu Creador. El director ens alerta d’aquest perill i ens recorda la importància de la comunió amb la creació i amb Déu. Al final de la pel·lícula un dels protagonista dóna la clau: sense amor la vida passa fugaçment. Es bo que el cinema ens plantegi aquestes qüestions, a l'estil de Ingmar Bergman. Aquest cinema no serà un fenomen de masses, però prefereixo sempre una pel·lícula de pensament que les abundants destructives propostes que ens acostuma obsequiar el cinema de crispetes de molts multicines.\nValors, Déu, cinema


XXVI Trobada de Porsches | | Historics\nXXVI Trobada de Porsches\ngrup PORSCHE HISTÒRICS\nDesprés de la gran calçotada del cap de setmana passat, aquest dissabte 26 de gener Històrics va continuar amb la seva agenda i va fer la XXVI Trobada de Porsches, una de les més exitoses del grup i que té una gran acollida des de fa uns anys. El lloc de trobada va ser al Centro Porsche de Girona.\nvan assistir 53 cotxes d’aquesta marca\nCom hem dit, aquesta és una trobada que té molt seguiment i, en aquesta ocasió, van assistir 53 cotxes d’aquesta marca. Entre els vehicles més destacats, hem de destacar els cotxes més clàssics, que van ser els dos Porsches 356; el primer d’en Pep Serra i la Georgina, i l’altre d’en Jordi Nieto, que era la primera sortida que feia amb ell. En Jordi Nieto, a més a més, va explicar que li feia molta il·lusió, ja que és el que li faltava per completa la seva col·lecció particular.\ndos Porsches 356; el primer d’en Pep Serra i l’altre d’en Jordi Nieto\nEn aquesta trobada, la gran varietat de models és un atractiu tant pels participants com per la gent, ja que els poden veure en un primer moment estacionats i, més tard, circulant per la carretera, un luxe per qualsevol aficionat del motor.\nPel que fa a les persones participants, van ser 85 valents que van venir de molts indrets del país. Aquest cop, el més llunyà va ser en Jordi Pijuan, membre de l’Staff, provinent de les terres lleidatanes amb el seu 944 Turbo.\nCom a moment destacable del dia (un d’ells), va ser emocionant el brindis que es va fer a l’hora de dinar, ja que feia dos dies que en Josep Mata i la Maite Pedrol havien sigut avis del petit Pau. Benvingut al món Pau i moltes felicitats als avis i als pares de la criatura!\nEl total de kilòmetres del recorregut va ser de 172 km, que van discórrer per les carreteres del Gironès, Alt i Baix Empordà. Passant pel primer sector, que ens portaria a Flaçà, on passàvem per trams mítics del món dels Ral·lis els Àngels, Santa Pellaia, Romanyà i la Ganga. Els amics dels clàssics de Flaçà ens van reservar estacionament per poder fer el reagrupament i una pausa de 20 minuts, molt necessaris per estirar una mica les cames i intercanviar opinions sobre els primers kilòmetres.\nUna vegada descansats i després d’agafar forces per continuar amb el tram final, els conductors van pujar als seus Porsches i van procedir a fer la segona part del trajecte. En aquesta ocasió, el segon sector va ser un recorregut més tranquil i molt atractiu pels acompanyants, ja que cada raconet semblava una postal d’aquelles que es poden adquirir a les botigues de souvenirs.\nEl dinar va ser a l’Hotel Peralada Wine Spa Golf, a on tant la sala, l’entorn, el servei i el menjar van ser d’una qualitat altíssima. Tot feia molt de goig, la sala era plena i l’ambient al grup Porsche és immillorable.\nTot i que va col·laborar l’Staff (Jordi Pijuan, Jordi i Joan Jordana) al complet, voldríem destacar un cop més la feina d’en Josep Mata, amb l’ajut de la Maite, ja que va ser una jornada excel·lent.\nTambé volem donar les gràcies al Centro PORSCHE Girona, a les atencions rebudes a càrrec d’en Marc Martin (Departament Comercial) i l’esmorzar molt complet que ens van oferir. Moltes gràcies a tots!\nFotos: Montse Rotllan, Montse Jorba i Joan Anton Enrich\nXXVI Trobada de Porsches2019-01-292019-01-29https://www.historics.org/wp-content/uploads/2018/05/logo-main.pngHistoricshttps://www.historics.org/wp-content/uploads/2019/01/ruta-ngels.gif200px200px


La UAB rep els prop de 500 infants del CROMA - UAB Barcelona\n13.05.2016 Programes Socials - La visita a la UAB dels nens i nenes que participen al Programa CROMA de la FAS és ja una cita consolidada al calendari com a cloenda dels tallers que un centenar d'estudiants voluntaris i voluntàries dinamitzen amb infants de 27 escoles del Vallès. L'esdeveniment va celebrar-se enguany el dimecres 11 de maig i va comptar amb la participació de gairebé 500 infants i prop de 90 estudiants de la UAB.\nEl Programa CROMA de la FAS compta amb la implicació voluntària de més de 100 estudiants de la UAB que, setmanalment, acudeixen a escoles de primària dels municipis de l'entorn de la UAB per dinamitzar tallers de suport escolar i acompanyament afectiu a infants que, per circumstàncies socioeconòmiques o personals, poden tenir dificultats en assolir els objectius de l'aula.\nEl curs 2015-16, el CROMA ha arribat a 490 infants de 4t, 5è i 6è de primària de 7 municipis diferents. Aquests van ser els nens i nenes que el passat dimecres 11 de maig van descobrir la UAB.\nLa visita al Campus és ja una cita consolidada que va celebrar-se per sisè any consecutiu i que permet que els nens i nenes coneguin "l'escola" dels seus voluntaris referents. Després de passar tot el curs junts a les aules de primària, els infants tenen la oportunitat de descobrir com és la universitat i quines són les activitats que s'hi realitzen.\nPer fer-ho, participen en tallers preparats per professorat docent i investigador on els mostren les diferents disciplines que poden estudiar-se a la UAB. Durant la visita els infants també aprenen les característiques del campus a través d'una gimcana de descoberta i es relacionen amb nous companys de les altres escoles participants al programa.\nActivitats de quin tipus?\nGràcies a la col·laboració desinteressada de professorat de les diferents facultats, les nenes i nens participants al CROMA poden apropar-se a les diferents disciplines que s'estudien a la UAB. Aquest any van poder gaudir de tallers tant variats com el que es va realitzar a l'ETSE, sobre el procés de creació de vídeojocs, o realitzar experiments a laboratoris de la facultat de ciències. També van participar en un joc de rol sobre conflictes ambientals a la Facultat de Sociologia, en la simulació d'un judici sobre temes de gènere a Dret, en un taller d'enlairament de coets a Educació o en el seguiment del procés de fertilització del ruc català a la Facultat de Veterinària, entre d'altres.\nA més, els grups de voluntariat de Campus de la FAS, com Menja Just i Caixes Niu, també van preparar una activitat relacionada amb la producció d'aliments i de coneixença dels ocells del campus. El PIUNE, per la seva banda, va organitzar una vegada més una activitat per fer créixer l'empatia i la comprensió per les capacitats diverses de les persones i per donar a conèixer els reptes que es troben els estudiants universitaris amb diversitats funcionals.\nCom cada any, els infants participants van rebre per la ocasió la samarreta de la visita del Croma. Enguany s'han dissenyat adaptant el lema de la FAS "Keep Calm and volunteer" a la visita, de manera que a les samarretes dels infants, de color taronja, s'hi pot llegir "Keep Calm i Coneix la UAB" al pit, mentre que a darrera porta el lema de la visita d'enguany "jo sóc CROMA 2016".


David Bermejo, “Mentre pugue compaginar-ho amb els estudis penso seguir amb la natació” - Setmanari l'Ebre\nDavid Bermejo, “Mentre pugue compaginar-ho amb els estudis penso seguir amb la natació”\nL’ebrenc més ràpid a desplaçar-se per superfície aquàtica\nDimecres, 9 de gener de 2019 a les 07:45h\nAmb el canvi de residència i trasllat a Bacelona, David Bermejo Salvado (Amposta, 3/12/2000) afronta una etapa decisiva de la seua vida i trajectòria esportiva.\nEl jove nedador ampostí va debutar amb el CN Barcelona, abans de complir 18 anys, i espera seguir amb la progressió experimentada des que va començar als 10 anys a practicar la natació al CN Amposta, on va aconseguir importants èxits en competicions, tant a nivell català com estatal, en les quals va pujar en reiterades ocasions al podi.\nSeu és encara el rècord de Catalunya de 16 anys, tant en piscina de 25 com 50 metres, en els 50 braça. David domina els 4 estils, crol, braça, esquena i papallona, però sobretot en distàncies curtes.\nPerque decidixes deixar el CN Amposta?\nHe començat els estudis de relacions internacionals a la Universitat Autònoma de Barcelona, i havia de buscar una alternativa per a poder seguir competint i entrenant almenys al mateix ritme que ho estava fent.\nEl CN Barcelona era la millor proposta?\nCrec que sí, havia demanat fins i tot consell al meu entrenador del CN Amposta, ja que havia de trobar un club on tingués més facilitat per a compaginar la natació amb els estudis, i vam arribar a la conclusió que el CN Barcelona era la millor alternativa, ja que està de camí entre Sabadell i Barcelona, i compta amb tècnics de garanties i una bona planificació, per a la preparació a les proves on millor em desenvolupo pel meu perfil de velocista.\nHa variat molt el temps destinat a la teua preparació?\nDedico més o menys les mateixes hores que abans, ara entreno tres dies al matí de 6 h a 8.30 h, i tres hores totes les tardes, encara que abans quan estava a l'Institut de Tecnificació d'Amposta, complia de forma rigorosa amb l'horari, i actualment puc perdre’m alguna sessió per motius d'estudis.\nPodràs seguir amb un sistema de preparació tan exigent i complir amb els estudis?\nÉs complicat, però ho tinc assumit, ja que en el meu cas no representa tant sacrifici, perquè la natació seguix sent una de les meues principals motivacions.\nAra estaràs menys amb contacte amb la família i amics\nHe estat fins i tot més d'un mes sense poder anar a Amposta, i tot estarà en funció de les competicions en què intervinga, però estic en contacte i compto amb el suport de tots i això per a mi és molt important.\nCom han estat els primers resultats?\nPer a començar vaig competir en dos proves, però la primera important a nivell estatal van ser els Campionats d’Espanya d’Hivern, i la veritat és que no puc queixar-me, sobretot en els 50 metres papallona, on vaig estar a la final absoluta i vaig poder rebaixar la meua marca. Després també estic bastant satisfet de l’actuació a la Copa d’Espanya de clubs, disputada a Gijón, en la qual vaig participar amb el CN Barcelona, i en els 50 esquena vaig millorar marca.\nCom valores este inici de temporada amb el teu nou club?\nEstic bastant content, i penso que vaig encertar amb l'elecció del CN Barcelona, he fet nous companys, em tracten molt bé i treballo amb tècnics molt qualificats, la veritat és que estic molt a gust.\nHas pensat o t’han aconsellat especialitzar-te en algun dels quatre estils?\nTinc molt clar que on em desenvolupo millor és en les proves de velocitat, sobretot en els 50 metres, de vegades fins i tot els 100 se’m fan una mica llargs, però em defenso força bé en els quatre estils, i de moment seguixo preparant-me en tots.\nCom es presenta la temporada pel que fa a les competicions?\nAfrontaré segurament més compromisos de club que abans, però el Campionat de Cata-\nlunya, Open de Primavera i els Campionats d'Espanya estaran entre els compromisos més importants als quals hauré de fer front.\nAmb quines aspiracions surts?\nLa principal aspiració és poder entrenar al màxim per a millorar i poder rebaixar les meues marques, després no m'he plantejat molts objectius concrets pel que fa al futur\nCom el de la majoria d’esportistes, participar en uns Jocs Olímpics és un somni, però de moment continuaré mentre puga compaginar-ho amb els estudis, i mantinga la mateixa motivació que tinc ara, vull seguir progressant i disfruto amb la natació.


Proposta de Nou reglament del campionat d’excursionisme – Club Ciclista Grácia\nAquest any la Junta Directiva ha estat treballant en l’actualització del Reglament del Campionat d’Excursionisme vigent, ja que data del 1990 i moltes de les seves directrius estan obsoletes o són poc adequades per als moments actuals.\nPodeu descarregar-vos aquí el nou Reglament tal com s’ha estat treballant, i des d’ara fins a finals d’any oferim la possibilitat a tots els socis i sòcies de proposar-ne esmenes o fer-ne comentaris, tots els quals, evidentment, es tindran en compte. Podeu deixar escrites les vostres aportacions directament en aquest apartat del web mitjançant l’eina “Deja un comentario”.\nHi ha tres vies més a través de les quals podeu fer-nos arribar els vostres comentaris:\nFísicament, amb un escrit, a la seu social del Club.\nMitjançant la llista de distribució (yahoogroups) del Club.\nEnviant un missatge de correu electrònic del Club.\nL’esborrany del nou Reglament ara només està en català, i es traduirà al castellà quan ja sigui definitiu.\nUn cop la Junta Directiva hagi analitzat tots els vostres comentaris i, consegüentment, hagi refet el Reglament amb les observacions més pertinents, el presentarà en la propera Assemblea de Socis del mes de gener perquè s’aprovi definitivament.\nEl nou Reglament ha de ser, i esperem que així sigui, una obra col·lectiva, de manera que ens agradaria que dediquéssiu una mica de temps a llegir-ne l’esborrany i a fer-ne els comentaris que cregueu oportuns.\nDescarrega el fitxer en aquest link


Està documentada al segle X, però les construccions actuals pertanyen als segles XI i XII. De l'interior destaquen la tomba central tardana i un fragment d'una filada d'opus spicatum decoratiu. El frontal d'altar, del segle XIII, il·lustra un passatge de la vida de Sant Sadurní.\nEn direcció a Sant Jaume de Frontanyà i tres quilòmetres després del poble de Borredà, hi ha el camí que ens porta fins a l'església de Sant Sadurní de Rotgers, declarada Monument Historicoartístic. Està documentada al segle X, però no es conserva cap vestigi de l'edifici d'aquella primera època, ja que les construccions actuals pertanyen als segles XI i XII.\nEs tracta d'una petita església d'una sola nau, coberta amb volta lleugerament apuntada i coronada per un absis semicircular. De l'interior destaquen la tomba central tardana i un fragment d'una filada d'opus spicatum decoratiu, sota la finestra central de l'absis, que té dues finestres amb decoració d'arcs cecs, característics del primer romànic. Sobre la nau s'alça un campanar de secció quadrada i dos pisos.\nEl frontal d'altar, del segle XIII, es conserva al Museu Episcopal de Vic i il·lustra un passatge de la vida de Sant Sadurní. A prop de l'església hi ha una construcció de murs de pedra del segle X que ha estat identificat com el Palatium Rodegarii.\nS'hi organitzen visites guiades durant tot l'any, però cal concertar-les.\nHorari d'estiu: Juliol i agost: dissabte, diumenge i festius d'11.00 a 14.00 hores i de 17.00 a 19.00 hores.\nHorari d'hivern: De setembre a juny: dissabte, diumenge i festius d'11.00 a 14.00 hores.\nAdreça:Carretera BV-4656, km 3\nTelèfon:938 239 151\nE-mail:dinapat@dinapat.com / borreda@diba.cat\nAdreça: Carretera BV-4656, km 3


març | 2017 | INS Mediterrània\nCalendari de recuperació de matèries pendents ESO i BATX\nPropera emissió del Pica Lletres\nEstigueu ben atents perquè aquest dissabte el nostre alumnat entra en acció!\nESO, ESO 3, Portada activitats, picalletres 0\nConferència prevenció consum d’alcohol\nAmb el suport de l’assossiació “Fundación alcohol y sociedad” i l’AMPA , la Sala d’Actes de l’Institut Mediterrània acollirà el dijous 18 de maig a les 18h una conferència sobre el paper preventiu de la família en el consum d’alcohol en adolescents. Aquesta activitat està adreçada no només a les famílies del nostre centre sinó també a totes les famílies dels centres educatius del Masnou.\nCom tots sabem, el consum d’alcohol suposa un problema entre els més joves i cal informar per intentar aturar-lo des de tots els fronts possibles. Al llarg dels últims 3 anys, s’han impartit en el nostre institut tallers de prevenció a diversos nivells d’ESO. Fonamental és també la tasca de les famílies en aquest àmbit.\nLa conferència serà dirigida per monitors experts en formació que impartiran una sessió teòric pràctica d’una hora i mitja aproximadament. Es treballaran coneixements sobre:\nL’adolescència en general.\nL’alcohol en particular.\nCom, quan i per què beuen els adolescents.\nCom detectar que el meu fill/filla consumeix alcohol.\nLes Habilitats Socials com a eina preventiva.\nA més, tindran l’oportunitat de plantejar dubtes i inquietuds que puguin tenir al respecte.\nEl teu paper és molt important!\nL’alumnat de 3r d’ESO va participar al concurs televisiu Pica Lletres de Televisió de Badalona. El proper dissabte 4 de març, a les 12.30 h, comencen les emissions del programa a teleb. Des del següent vincle podeu consultar les dates d’emissió: Pica Lletres 2016-17\nTots els programes, un cop emesos, es penjaran al servei a la carta de www.teleb.cat.\nUs adjuntem el cartell de Sant Jordi fet per una alumna de 2n de BTX i les bases del certamen literari i artístic per tal que us animeu a participar-hi!\nBatxillerat, ESO, General, Portada activitats, Sant Jordi 0


Pedro Sánchez: la proposta de Junts pel Sí i la CUP és una "provocació antidemocràtica" - Empordà\nReaccions a la declaració independentista\nPedro Sánchez: la proposta de Junts pel Sí i la CUP és una "provocació antidemocràtica"\n"La desobediència de la Constitució i la Llei mereix la condemna política més severa"\nACN 28.10.2015 | 14:16\nEl secretari general del PSOE, Pedro Sánchez, ha assegurat aquest dimecres que la declaració d'inici del procés d'independència que Junts pel Sí i la CUP van registrar dimarts al Congrés "és un fet gravíssim, irresponsable i antidemocràtic". "És una provocació antidemocràtica perquè demostra la manca de respecte davant el veredicte de les urnes", que van demostrar que "no existeix una majoria de ciutadans a favor de la independència", ha dit. A més, segons Sánchez, és una "irresponsabilitat" perquè "utilitza les institucions per situar Catalunya fora de la il·legalitat" i perquè "suposa confondre una inestable majoria parlamentària amb un salvo-conducte per al·ludir el compliment de la llei i substituir-la per l'arbitrarietat dels qui han posat aquest desafiament sobre la taula". "La desobediència de la Constitució i la Llei mereix la condemna política més severa", ha conclòs.\nSánchez ha fet aquestes manifestacions a la compareixença que ha ofert per presentar el document de les bases de la reforma de la Constitució que els socialistes volen impulsar la pròxima legislatura.\nEl líder del PSOE ha negat que Catalunya i Espanya estiguin en un carreró sense sortida i ha recordat que el PSOE "sempre estarà" a la defens de la "unitat d'Espanya, la legalitat i la Constitució" perquè "només elles ens emparen i defensen de tota arbitrarietat".\nSegons Sánchez, els sobiranistes porten "a la desconnexió d'una societat profundament europeista d'Europa, i al trencament de la concòrdia, la bona política i la bona democràcia". "Sabem que els que pretenen situar Catalunya fora de la legalitat constitucional conduiran a la fractura social, política, a incrementar la frustració i a generar un enfrontament entre catalans i amb els espanyols", ha dit.\nMalgrat aquest fet, ha assegurat que davant de "determinats problemes" polítics com el que s'ha plantejat a Catalunya "no n'hi ha prou amb la llei", i el PSOE creu que cal "una alternativa" en forma de reforma de la Constitució que reculli "el reconeixement de les singularitats" de territoris com Catalunya.\n"Hi ha una solució a la confrontació i divisió que es viu a Catalunya, i passa per la renovació del pacte constitucional que proposem els socialistes", ha afirmat. Segons Sánchez és "l'única solució política que hi ha sobre la taula" que, a més, és "integradora" i permet que les aspiracions d'autogovern "no es vegin frustrades".\nSánchez ha comparegut després que l'executiva del partit hagi donat llum verda al document que planteja una reforma constitucional en cinc àmbits generals, entre els què hi ha un nou model federal de l'Estat, però també un enfortiment dels drets socials, una revitalització de l'estat de dret, una reforma de les institucions democràtiques i un enfortiment de la connexió amb la UE.\nAlgunes mesures concretes són una renda mínima vital, la reforma de l'article 135 per concretar el principi d'estabilitat social i no només el d'estabilitat pressupostària, més igualtat entre homes i dones, i nous mecanismes per al nomenament de membres dels òrgans constitucionals.\nEn matèria territorial un respecte a les "singularitats" tot i que no el reconeixement del caràcter de Catalunya com a "nació", i una reforma del Senat perquè esdevingui una "autèntica cambra de representació territorial".\nAmb tot, Sánchez ha afirmat que és una reforma "parcial" de la Constitució i el PSOE no planteja, en cap cas, l'obertura d'un procés constituent perquè el considera "innecessari". Segons ha afirmat la seva proposta de reforma ofereix "respectes clares" a les necessitats de la societat espanyola.


Bany de protesta a Calella perquè Capitania Marítima ha reduït la zona per banyar-se\nAsseguren que la decisió suposa "un increment de la perillositat" perquè permet a les embarcacions barrejar-se amb usuaris de la platja\nACN Calella Actualitzada el 16/07/2017 15:04\nUna cinquantena de banyistes han protestat aquest diumenge a la platja del Canadell, de Calella de Palafrugell (Baix Empordà). El motiu és que no estan d'acord amb la decisió presa per Capitania Marítima de retallar la zona destinada al bany, especialment la que toca a les roques i que és una de les més freqüentades, sobretot pels nens.\nFins a aquest estiu, a les platges de Tamariu i del Canadell de Calella de Palafrugell se separava la zona de banyistes i la de les barques amb diverses boies unides amb un cordó. Però aquest any la direcció general d'Ordenació del Territori i Urbanisme ha aplicat uns canvis que, segons les associacions de veïns i amics de Tamariu i Calella de Palafrugell, "posen en perill els banyistes". Ara la separació entre l'espai de les barques i dels banyistes està delimitada per diverses boies molt més separades i sense acordonar.\n"Volem les boies", han cridat en diverses ocasions els manifestants.\nLes boies de la discòrdia\nEl president de l'entitat, Francesc Vaqué, lamenta que no se'ls tingui en compte a l'hora de decidir. "Què saben a Madrid de les cales de la Costa Brava. Han de deixar-ho tal com estava fina ara", ha etzibat Vaqué.


L'Informatiu - L'Ajuntament destina 40.000 euros per subvencionar el comerç local per fer front a la Covid-19\nL'Ajuntament destina 40.000 euros per subvencionar el comerç local per fer front a la Covid-19\nLa Junta de Govern Local de l’Ajuntament de Santa Perpètua ha aprovat aquest dimarts 7 de juliol les bases de la convocatòria de subvencions per ajudar al manteniment del teixit comercial i reprendre l’activitat econòmica de Santa Perpètua després de la situació derivada de l’emergència sanitària de la Covid-19. Aquest programa, que s’inclou en el Pla de Xoc aprovat pel Ple de la Corporació, està dotat amb un pressupost de 40.000 euros. Les subvencions es podran sol·licitar des del 27 de juliol fins al 10 de setembre, ambdós inclosos i fins a l'esgotament de la dotació econòmica.\nL’import de les subvencions serà com a màxim el 50% de l’import de les factures presentades com a documentació justificativa amb un import resultant a subvencionar màxim de 500 euros per empresa, segons estableixen les bases aprovades aquest 7 de juliol.\nL’import de la subvenció anirà destinat a sufragar les despeses i les mesures encaminades a la protecció de treballadors i usuaris en la lluita contra la Covid-19 com ara material fungible com productes monodosis restauració, gels, guants, mascaretes o material d’un sol ús. També material inventariable com per exemple els elements materials necessaris per redistribuir la circulació de les persones pel local, màquines desinfectants, planxes de roba verticals, o mampares de protecció amb durabilitat superior a l’any. La convocatòria també subvenciona serveis externs per a adaptar-se a la situació, per exemple, creació i/o adaptació de la pàgina web, despeses en adaptació de la carta (codi QR), o desinfecció de locals. La Regidoria de Comerç recorda que en cap cas el cost de l’adquisició de les despeses subvencionables podrà ser superior al valor de mercat.\nLa data de factura de les despeses objecte d’aquestes subvencions haurà de ser entre el 14 de març i el 10 de setembre d’aquest any, ambdós inclosos. «L’atorgament d’aquestes subvencions pretén assolir un objectiu d’interès social o utilitat pública, que no és un altre que ajudar al manteniment del teixit comercial local i reprendre l’activitat econòmica del municipi de Santa Perpètua de Mogoda que s’han vist alterats com a conseqüència de les mesures de l’estat d’alarma que han obligat a tancar establiments o a reduir-ne l’activitat i han restringit els moviments de les persones amb la conseqüent disminució d’ingressos que això comporta», segons destaca la Regidoria de Comerç.\nFoto: Un comerç local amb mampara de protecció / Josep Cano


REVISIÓ DE LA PLACA BASE MSI 970 GAMING |- PART 4 - NOTÍCIES TECNOLÒGIQUES\nRevisió de la placa base MSI 970 Gaming |- Part 4\nMSI Click BIOS 4 és un nom incòmode per a la pantalla de configuració UEFI que funciona molt bé. Un cop hàgiu picat la tecla Supr per entrar a la configuració, podeu navegar per Clic BIOS 4 amb el ratolí o el teclat. Hi ha tres botons enormes a banda i banda de la pantalla amb un logotip de drac MSI encara més gran al mig.\nM-Flash és la secció on actualitzeu la BIOS mitjançant una unitat flash USB, però la nostra placa va arribar amb l'última BIOS ja instal·lada.\nLa configuració gestiona les coses bàsiques, com ara on estan connectats els vostres dispositius SATA, però hi ha una manera més visual de comprovar el vostre maquinari.\nEl botó Board Explorer mostra una imatge de la placa base i, a mesura que feu clic a àrees com la memòria, la CPU, el panell d'E/S o SATA, veureu com està configurat el vostre ordinador.\nEn alguns contextos, això pot semblar una escuma, però la guia genèrica d'inici ràpid no us diu res que val la pena saber i el manual d'usuari podria fer-ho amb una o dues fotos per asseure's al costat de la sèrie de dibuixos lineals. Això fa que Board Explorer sigui una manera molt útil de comprovar que realment ho heu connectat tot correctament.\nEl monitor de maquinari informa de temperatures, velocitats i voltatges del ventilador i us ofereix controls lliscants per ajustar la velocitat del ventilador i les temperatures objectiu.\nSens dubte, voldreu passar una estona a la secció OC (Over Clocking) de la BIOS. Trobareu tots els paràmetres que espereu veure, però la majoria dels paràmetres de tensió són relatius més que absoluts. Per exemple, si voleu ajustar la tensió de la CPU a 1,20 V, primer heu d'establir la tensió actual i després afegir 0,20 V per aconseguir l'objectiu desitjat.\nNo és exactament la manera més encertada d'ajustar la configuració, però funciona amb força èxit. D'altra banda, no cal que canvieu moltes de les configuracions per overclockejar un AMD FX, com veurem en breu.


Quickoffroad: d’octubre 2009\nAvuí teniem convocada sortida per anar a fer la ruta de Quart amb les noves variants. Com passa sempre, i més després d'haver plogut, ens hem trobat tres... en Conrad, en Santi, que era la seva primera sortida amb nosaltres, i jo.\nHem anant fent a ritme tranquil·let fins arribar al camí de les dones. Allà m'he esperat darrera d'en Santi i tots 3 hem anant pujant al seu ritme. Feia 2 mesos que no sortia i a part d'això ara té que convèncer a les seves cames de que ja no toca aixecar 377,5 kg (millor marca personal) un momentet de res i que s'han d'estar pedalant durant hores... De moment no hi ha manera i quant porta una estona, les cames li diuen que prou i se li puja tot... se li queden com pedres i ha de parar per estirar i tornar-ho tot a lloc. Poc a poc les anirà fent creure i no hi haurà qui el segueixi pujant. Llavors li lligarem una corda i ens pujarà a tots... Bromes a part, tenia ganas de que sortíssim junts, és un gran tio i segur que serà un bon company de rutes.\nQuant hem arribat gariabé a dalt, hem parat una estona per carregar piles\ni hem anat a buscar la carretera d'Els Àngels i hem anat a buscar el corriol que baixa a la ruta 11 de BTT. Allà hem agafat el trencant per pujar un altre vegada a la carretera on els hi he fet aquestes fotos\ni després hem tornat a agafar el corriol de la ruta 11 fins al punt de partida. Hem fet la trialera de baixada on he fet aquest vídeo\nA partir d'aquí, en Santi ja anva una mica barallat amb les seves cames i hem decidit començar a tornar. En Conrad i jo hem anat a pujar un tram que no coneixia i en Santi a anat pujant per la carretera fins al camí de les dones i ja hem baixat fins a Girona.\nHem quedat per tornar-hi dilluns a veure si sóm uns quants.\nPublicat per Quique a 20:16 Cap comentari:\nPublicat per Quique a 16:35 2 comentaris:\nEl dia 10 vaig sortir amb el meu cunyat, en Víctor i el cosí de la dona, en Pablo. Tots dos van comprar fa poc dues ORBEA iguals i no porten gaires quilòmetres, però estan amb moltes ganes. En Pablo no havia fet encara montanya i la ruta que tenia plantejada no és molt dura així que esperava que els agradés. D'entrada s'ha de pujar durant uns quilòmetres per una pista plena de pedres que va per sota de la Sierra del Molino. A en Víctor li va agradar molt i va continuar pujant passant-se el trencant que haviem d'agafar. A en Pablo li va costar una mica més i es va començar a queixar de lo dur que és aixó del BTT. Després agafavem una pista de baixada fins a trobar un altre pista que també puja però més suau i un altre baixada fins a aquesta "rambla", com diuen allà És el llit d'un torrent que el vaig remontant a la vegada que es va estretant fins a convertir-se en un corriol ple de passos amb una lleugera dificultat que el fan molt divertit. Després surt a una pista on vam fer una paradeta per menjar una mica i beure Vam pujar per la pista sense gaires dificultats fins arribar a un trencant on la sortida podia començar a allargar-se una mica més del que en Pablo tenia previst, pel que el vam acompanyar fins a la carretera de tornada al poble i nosaltre vam continuar. Com sempre faig, no paro de mirar i analitzar possibilitats dels trencants que vaig veien, així que vam decidir retornar per allà mateix però afegint un tros que em semblava que ens agradaria, com va resultar sent. Es tractava d'un tram de corriol tècnic amb pujades i baixades i passos força estrets molt divertit que vam anar seguint fins a la pista per la que haviem pujat anteriorment, allà vam travessar-la i de nou vam agafar la mateixa "rambla" que abans però una mica més amunt. Al fons de la següent foto es veu a en Víctor pel llit del torrent A mida que avança la "rambla" es va obrint de nou i en alguns punts queda ven enclotada per la montanya semblant els típics canons de les westerns americans Al final de la "rambla" vam sortir a la carretera i després vam estar buscant un camí per tornar al principi de la ruta i provar un camí que havia fet una vegada en moto, però no vam trobar res de profit així que vam fer bondat i passades les 12 erem a casa dels sogres.\nAquesta ruta m'agrada molt, encara que les altres vegades que l'he fet sempre l'he allargat fins al pantà d'Alfonso XIII. Aquesta vegada va quedar així però li vaig afegir algun trosset que no coneixia i em vaig afegint trams a una ruta que m'estic fent mentalment i que algun dia faré per Calasparra.\nPublicat per Quique a 1:14 Cap comentari:\nPublicat per Quique a 0:37 2 comentaris:


Els advocats i els psicòlegs de Tarragona intercanviaran serveis professionals a través d´un conveni entre els dos Col·legis | Notícies / Noticias Tarragona diari digital Tarragona21\nEls advocats i els psicòlegs de Tarragona intercanviaran serveis professionals a través d´un conveni entre els dos Col·legis\nSignatura del conveni. Foto: Cedida\nL’Il·lustre Col·legi de l’Advocacia de Tarragona i la Delegació Territorial de Tarragona del Col·legi Oficial de Psicologia de Catalunya han subscrit un conveni de col·laboració per tal d´oferir a les advocades i advocats metodologies per gestionar l’estrès propi de la seva activitat professional i, de l’altra, orientació legal en\naquells aspectes que puguin ser d´interès als professionals de la psicologia en recíproques condicions de dedicació.\nLa iniciativa s’emmarca en la línia de col·laboració entre organismes de col·legiació obligatòria que totes dues entitats impulsen i on es destaca que per primera vegada dos col·legis professionals intercanvien assessorament. En el cas dels advocats, el degà Manel Albiac constata que “els professionals del dret pateixen d’una manera especial els efectes de l’estrès i això té impacte en la salut mental dels col·legiats”. Una situació que es vol afrontar promovent l’assessorament professional dels psicòlegs/es i oferint altres activitats que ajudin a reduir l’estrès com la pràctica de ioga o d’activitats esportives.\nPer la seva banda, la presidenta territorial del Col·legi de Psicologia, Eva Llatser, posa en relleu que “els professionals de la psicologia tenen un paper molt important en la salut de les persones i cal sempre posar-se en mans d’un professional competent per tal de fomentar el benestar i l’equilibri emocional per tal de millorar i tenir una qualitat de vida adequada”. Gràcies a la signatura del conveni els advocats tenen l’oportunitat d’aprendre eines per al control de l’estrès, la gestió de les emocions i l’adquisició de conductes que afavoreixin el seu benestar mental i emocional.\n06/07/2016 L’Ajuntament presenta el programa cultural dels Jocs del Mediterrani


Xina: coronavirus i expansionisme\n23 de març de 2020 Comunisme\nEl règim comunista malda per eludir la seva responsabilitat en l’origen i l’ocultació de la pandèmia a base de difondre teories de la conspiració que l’exoneren (com explica Daniel Pipes) i que tenen acollida acrítica entre nosaltres (veure aqueix pamflet de LLibertat.cat).\nPels amics i parents coreans m’arriba com la Xina està intentant fer veure que ha aturat totalment la Covid-19 i que només augmenten els casos dels ciutadans retornats infectats en altres països. No hi ha manera de contrastar-ho atesa la censura informativa que caracteritza la República Popular Xina des de la seva fundació, esdevinguda ara la tecno-dictadura més perfeccionada del món. El contrast amb la manera que Corea del Sud ha aturat l’expansió del coronavirus és manifest: amb seguiment digital de tots els afectats, transparència informativa i col·laboració ciutadana.\nLa reacció xinesa per espolsar-se la responsabilitat de l’origen de la pandèmia (pendent encara de saber-ne les causes reals) és una campanya global de desinformació (veure article de Valérie Niquet a Le Figaro de fa quatre dies) presentant-se com un model d’eficàcia en contraposició a les societats obertes occidentals, afavorint-hi les tendències autoritàries. Com escrivia el proppassat 16 Olivier Babeau a Le Figaro el repte és : “Techno-dictature chinoise ou démocratie libérale occidentale, la guerre des modèles”.\nLa crisi del coronavirus impacta en conflictes multidimensionals en curs (la batalla pel preu del petroli entre Aràbia i Rússia n’és un dels mes rellevants), sobretot en la pugna que sostenen Xina i els Estats Units per l’hegemonia mundial, com analitzava fa un mes Emil Avdaliani: “How to Save the failing World Order ?”, als Perspectives Papers, número 1.452, del BESA Center.\nPost Scriptum, 26 de març del 2020.\nAndré Grjebine, analista especialitzat en relacions internacionals, publica avui a Le Figaro un article alertant dels perills de la dependènca europea respecte de l’economia xinesa: “Même en dehors de cette crise, la Chine pourrait menacer la sécurité de nos aprovisionements“.\nSegons publica aqueix vespre Bloomberg un informe de la intel·ligència dels EUA conclou que les dades que ofereix el règim comunista xinès sobre el cornavirus estan deliberadament distorsionades a la baixa per presentar una imatge davant el món de sistema sanitari i polític eficaç: “Chine concealed Extent of Virus Outbreak, US Intelligence Says”.\nEn el mateix sentit s’expressen tres especialistes francesos sobre el règim xinès que publiquen un article a Le Figaro on citant fonts no governamentals afirmen que el nombre real de morts a la Xina ha estat de 97.000: “Covid-19: qui osera demander des comptes au régime chinois?”.\nPer contra, em sento decebut pel tractament informatiu que la redacció de Vilaweb fa envers les responsabilitats del règim comunista en l’ocultació de l’origen i desenvolupament de la pandèmia, edulcorant-lo i afegint-hi per compensar una crítica a l’actitud dels EUA, antiamericanisme obliga: “Ens podem crure les xifres de la Xina sobre la Covid-19?”.\nPost Scriptum, 13 d’abril del 2020.\nEmil Avdaliani publica avui als Perspectives Papers número 1.527 del BESA Center aqueix report sobre les repercussions geopolítiques i econòmiques que està tenint per la Xina la crisi del Coronavirus: “What Coronavirus Could Mean for China”. Així mateix Vilaweb publica avui un article titulat “La Xina tem una fam multitudinària per la caiguda del comerç“.\nLa politòloga francesa especialitzada en la Xina contemporània Marie Holzman publica avui un punyent article a Le Figaro arran del toc d’atenció del govern francès a l’ambaixador de la RPX a París amb motiu d’un comunicat de contingut supremacista lloant l’eficàcia del sistema comunista xinès front al coronavirus: “L’arrogance de la diplomatie chinoise trahit-elle les ambitions démesurées de Xi Jinping ?”. En el mateix sentit s’expressen els politòlegs Édouard Husson, Emmanuel Lincot i Barthélémy Courmont en aqueixa entrevista a Atlantico: “Et la Chine dévoila son ambition de dominer le monde: cette guerre (froide) de civilisations qui pourrait nous attendre“.\nReprodueixo un apunt breu en versió francesa (del blog Mabatim) aparegut originàriament al portal Israel Defense fa cinc dies i que parla per si sol: “Arrestation de suspects d’espionnage chinois aux États Unis“:\nLes services chinois n’hésitent pas à mener des cyber-attaques contre les instituts de recherche, les industries de défense et la haute technologie occidentale. Ils vont jusqu’à piéger les ordinateurs personnels des chercheurs par l’insertion d’équipements, en jargon d’espionnage appelés « traités ». Ce sont des équipements où a été installé un logiciel pirate, qui transmet le contenu du disque dur, à l’insu de son propriétaire.\nPost Scriptum, 19 d’abril del 2020.\nAvui Vilaweb entrevista Manel Ollé, professor de la UPF especialitzat en la cultura xinesa contemporània: “A la Xina, la indignació queda latent sota la censura“.\nVilaweb informa com la Xina ha aprovat una nova llei de seguertat nacional per intervenir a Hong Kong sense el vist-i-plau del govern local, liquidant-ne així per la via de fet l’autonomia violant els acords internacionals amb el Regne Unit vigents fins al 2047. L’editorial de Le Monde, per contra, en lloc de denunciar el caràcter totalitari del règim comunista xinès opta per presentar la situació de Hong Kong com una derivada de la pugna Xina-EUA.\nPost Scriptum, 29 de maig del 2020.\nLe Figaro publica avui una informació que demostra com caludiquen les universitats occidentals, en aqueix cas australiana, cedint a les pressions del règim comunista xinès expulsant de la de Queensland un estudiant militant en pro de la independència d’Hong Kong.\nPost Scriptum, 7 de juny del 2020.\nLinda Lew publica al South China Morning Post aqueix report: “Coronavirus pandemic shows global consequences of China’s local censorship rules“.